**Oceanhoarse** on helsinkiläinen hevimetallibändi, joka on perustettu tammikuussa 2018. Bändin musiikki painottuu voimakkaaseen keikkasoittoon suuntautuvaan hevimetalliin, jossa ei käytetä taustanauhoja eikä syntetisaattoreita. Bändin ensimmäinen täyspitkä albumi ***The Damage is Done -Live!*** julkaistiin 5.6.2020.

Historia
--------

Ben Varon (Amoral 1997-2017) kertoi päättäneensä uuden bändin perustamisesta jo vuonna 2016, kun lähes kaksikymmentä vuotta aktiivisena olleen metalliyhtye Amoralin jäsenten aikataulut eivät enää sopineet yhteen ja säännöllinen keikkailu alkoi olla mahdotonta.  Varonin ystävä basisti Jyri Helko (For the Imperium, Warmen), yhtyi ajatukseen uudesta bändistä, minkä jälkeen muun muassa Amoralissakin tuurannut laulaja Tommy Tuovinen(MyGrain) pyydettiin mukaan. Ryhmän juniori, rumpali Oskari Niemi löytyi yhtyeeseen tuttavien suositusten myötä.

Yhtyeen perustamiseen kului kaksi vuotta, jona aikana myös kehiteltiin ja hiottiin kappaleita ja tyylisuuntaa. Bändin musiikki on tyylillisesti selkeää, raskasta ja voimakasta melodista metallia sisältäen isoja riffejä, kovaa soittoa, singalong-kertosäkeitä ja tilutusta. Yhtye on edennyt julkaisemalla kappaleen kerrallaan.  Debyyttisingle *The Oceanhoarse* julkaistiin Radio Rockin verkkoradiossa 17. tammikuuta 2018 ja debyyttivideo ilmestyi Youtubessa heti seuraavana päivänä. Toinen single *Fading Neons* julkaistiin live-videona Bravewords.comin välityksellä 22. helmikuuta , ennen bändin ensimmäistä omaa keikkaa 26. helmikuuta 2018. Kolmas single *Waves* julkaistiin 18. huhtikuuta. Tarinallinen video kappaleesta julkaistiin 7. toukokuuta. *The Oceanhoarse* ja *Fading Neons* kappaleet ovat mukana Wreckfest ajopelin ääniraidalla, joka julkaistiin Youtubessa kesäkuussa 2018. Neljäs single *The Intruder j*ulkaistiin heinäkuun lopulla 2018. 

Singlet on julkaistu sekä Youtube-videoina että studioäänityksinä Spotifyssa, jossa Waves ylitti 50 000 kuuntelukerran rajan heinäkuussa 2018.

Elokuun lopulla 2018 bändi ilmoitti, että Tommy Tuovinen joutuu eroamaan kuulovaurion takia.  Uutta vokalistia etsittiin julkisella haulla ja lokakuun lopussa Oceanhoarse ilmoitti uudesta vokalistista. Joonas Kosonen valittiin useiden hakijoiden joukosta. 

Viides single, *Death Row Center*, oli Joonas Kososen debyytti Oceanhoarsen riveissä. Se julkaistiin helmikuussa 2019.  Kuudes single *Feed The Sirens* julkaistiin 27. kesäkuuta 2019. Loppuvuoden 2019 bändi työsti ensimmäistä albumiaan. **Voluntary Blends EP** ilmestyi 15.11.2020. Sitä ennen bändi julkaisi EP:ltä Slipknot cover-kappaleen *Duality*. Muut albumin kappaleet ovat Death Row Center ja Feed the Sirens sekä uutena tuotantona *Stitches* ja *Maze of Death*, joista viime mainittu julkaistiin myös singlenä vuoden 2019 lopussa. 

Bändin tavoitteena on ollut tehdä tarttuvaa live-musiikkia. Tällainen musiikintekotapa mahdollistaa bändin mukaan myös kappaleiden testaamisen yleisön edessä ennen niiden levyttämistä.  Tälle linjalle johdonmukaisena jatkumona bändi julkaisi ensimmäisen täyspitkän albuminsa live-äänityksenä. Kappaleet äänitettiin helmikuussa 2020 bändin ensimmäisellä Euroopan kiertueella. Levyltä lohkaistiin ensimmäinen single *The Damage -Live* 11.5.2020. **The Damage is Done -Live!** -albumi ilmestyi 5.6.2020. Albumi sisältää sekä Voluntary Bends EP:llä julkaistuja että aiemmin singleinäkin julkaistuja biisejä sekä livekeikkoihin olennaisesti kuuluvia basso- ja soolokitaranumeroita. Levyn äänityksestä vastaa Kimmo Ahola ja miksauksesta Tuomas Wäinölä. 

Ensimmäiset keikkansa Oceanhoarse soitti Beast In Blackin erikoisvieraana 9. helmikuuta 2018 Jyväskylän Lutakossa ja seuraavana iltana Nosturissa, Helsingissä. Bändin ensimmäinen vuosi kului kotimaassa keikkailemalla klubeilla, festivaaleilla sekä niiden ennakko- ja jatkoklubeilla. Juhannuksena 2018 yhtye esiintyi Nummirockissa Wacken Metal Battle - Finland finalistina kolmen muun yhtyeen kanssa, mutta ei kuitenkaan voittanut Suomen edustusta Wacken Metal Battle maailman finaaliin Wacken Open Air metallifestivaaleilla. Vuonna 2019 Oceanhoarse esiintyi klubiella ja festivaaleilla, muun muassa Tokion Suomi Feastissä  ja Hyvinkään Rockfestissä. Bändin vuosi huipentui sen itse järjestämään *Hoarsefest*-tapahtumaan Helsingin On The Rocksissa, jossa viiden metallibändin esiintymisen lisäksi oli myös muuta ohjelmaa kuten soittoklinikoita.  Vuoden 2020 helmikuussa bändi ehti vetää ensimmäisen Euroopan kiertueensa Marko Hietalan lämppärinä, ennen kuin korona-pandemiarajoitukset astuivat voimaan.  Bändin kevään ja kesän 2020 esiintymisistä peruuntui rajoitusten takia muun muassa Tuska-festivaali.

Jäsenet
-------

* Ben Varon - kitara, sävellys ja sanoitus
* Joonas Kosonen - laulu
* Jyri Helko - basso
* Oskari Niemi - rummut

Julkaisut
---------

### Albumit

* Voluntary Blends EP (15.11.2019)
* The Damage is Done -Live! (5.6.2020)
* Dead Reckoning (20.8.2021)
* Heads Will Roll (17.2.2023)

### Singlet & EP:t

* The Oceanhoarse (17.1.2018)
* Fading Neons (22.2.2018)
* Waves (18.4.2018)
* The Intruder (27.7.2018)
* Death Row Center (11.2.2019)
* Feed the Sirens (27.6.2019)
* Duality (1.11.2019 Slipknot cover)
* Maze of Death (29.12.2019)
* The Damage (Live) (11.5.2020)
* Locks (2020)
* <<REW (2020)
* One with the Gun (2021)
* Reaching Skywards (2021)
* The Damage (EP, 2021)
* From Hell to Oblivion (2021)
* Only (2021)
* Fading Neons (2022)
* Head Will Roll (2022)
* Nails (2022)
* Help Is On The Way (2022)
* Pryopen (2022)
* Carved in Stone (2022)
* Brick (2022)
* The Four Horsemen (Metallica Cover,2023)

Lähteet
-------

1. ↑  Oceanhoarse panostaa livemusiikkiin *supla.fi*.  Arkistoitu 18.7.2018. Viitattu 16.heinäkuuta 2018.
2. ↑  Oceanhoarse julkaisee livealbumin ensimmäisenä levynään – "Sataprosenttisen luomu, korjailematon dokumentti" *inferno.fi*. Viitattu 13.toukokuuta 2020.
3. ↑  Oceanhoarse julkaisi ensisinglensä ja -videonsa *inferno.fi*. Viitattu 16.heinäkuuta 2018.
4. ↑  Oceanhoarse panostaa livemusiikkiin *supla.fi*.  Arkistoitu 18.7.2018. Viitattu 16.heinäkuuta 2018.
5. ↑  Bravewords ilmoittaa Fading Neonin julkaisusta *bravewords.com*. Viitattu 3. maaliskuuta 2018.
6. ↑  Oceanhoarsen "The Intruder" -single käy julman sairauden kimppuun *kaaoszine.fi*. Viitattu 27.heinäkuuta 2018.
7. ↑  Oceanhoarse-vokalisti Tommy Tuovinen joutuu vetäytymään yhtyeestä kuulo-ongelmien takia *kaaoszine.fi*. Viitattu 28.elokuuta 2018.
8. ↑  Oceanhoarsen uudeksi laulajaksi Joonas Kosonen *metalliluola.fi*. Viitattu 30.lokakuuta 2018.
9. ↑  Oceanhoarsen ensimmäinen single uudella laulajalla julki *inferno.fi*. Viitattu 12.helmikuuta 2019.
10. ↑  Kuudes single ulos 27.7.2019 *instagram.com*. Viitattu 20.kesäkuuta 2019.
11. ↑  Oceanhoarse iskee pöytään kiukkuisen kappalepoiminnan esikois-ep:ltään ennen huomista Hoarsefest-tapahtumaa *soundi.fi*. Viitattu 13.heinäkuuta 2020.
12. ↑  Oceanhoarse panostaa livemusiikkiin *supla.fi*.  Arkistoitu 18.7.2018. Viitattu 16.heinäkuuta 2018.
13. ↑  Oceanhoarse julkaisi live-nauhoituksen kappaleestaan "The Damage" *kaaoszine.fi*. Viitattu 13.toukokuuta 2020.
14. ↑  Oceanhoarsen debyyttilevy "The Damage Is Done – LIVE!" ottaa varaslähdön Slipknot-covervideolla jo tänään *kaaoszine.fi*. Viitattu 5.kesäkuuta 2020.
15. ↑  Oceanhoarsen Facebook-sivu *facebook.com*. Viitattu 9. tammikuuta 2018.
16. ↑  Oceanhoarse Suomi Feastissä Tokiossa *instagram.com*. Viitattu 11.toukokuuta 2018.
17. ↑  Hoarsefest marssittaa lavalle metallitulokkaita *inferno.fi*. Viitattu 13.toukokuuta 2020.
18. ↑  Marko Hietala Euroopan-kiertueelle – Oceanhoarse mukana matkassa *kaaoszine.fi*. Viitattu 13.toukokuuta 2020.
19. ↑  Oceanhoarsen esittely *tuska.fi*. Viitattu 13.toukokuuta 2020.
20. ↑  Spotify: → Oceanhoarse → Discography → Single *open.spotify.com*. Viitattu 19.8.2022.

Aiheesta muualla
----------------

* Oceanhoarsen Facebook-sivut
* Oceanhoarsen Instagram-tili
* Oceanhoarsen Youtube-tili
* Oceanhoarsen Spotify-tili